Berliet

Berliet oli sõiduautode, busside, veoautode ja militaarsõidukite tootja Prantsusmaal Vénissieux's Lyoni lähedal. 

Firma asutas Marius Berliet 1899. aastal ja see tegutses kuni 1967, mil Citroën selle üle võttis. Alates 1978 kuulub autotootjale Renault Trucks, Berliet' kaubamärk võeti käibelt maha.
pisi|1927. aasta Berliet Vihula mõisas|vasakul
Enne esimest maailmasõda toodeti peamiselt sõiduautosid, kuid sõja ajal suurenes riigi veoautode tellimus ja Berliet tootis Prantsuse armee jaoks 25 000 veokit Berliet CBA. 

Pärast sõda oli firma raskustes, kuid suutis neist välja tulla enne 1929.–1933. aasta majanduskriisi. Alates 1933. aastast toodeti neljasilindrilise mootoriga sõiduautosid, lisaks veokeid ja busse. Vichy valitsuse ajal tootis tehas mootoreid, mida müüdi ka Saksamaale. Seetõttu arestis Prantsuse valitsus pärast teist maailmasõda ettevõtte, kuni see 1949. aastal omanikele tagastati. 

Pärast tagastamist tootis Berliet veokeid ja busse. Kui omanikuks sai Michelin Group, siis ühendati Berliet 1967. aastal Citroëniga.

Maailmasõdadevahelisel ajal sõitis Eesti teedel kümmekond Berliet' sõiduautot, sama palju busse ja veoautosid. 1. jaanuaril 1940 oli Eestis liikvel kolm Berliet' sõiduautot ja üks tuletõrjeauto (neist vaid üks Tallinnas)J. Kits. Mootorsõidukid Eestis 1. I 1940. Eesti Statistika Kuukiri, aprill 1940, nr. 221 (4), lk. 201.. Praeguseks on Eestis säilinud üks sõiduauto, mis on eksponeeritud Vihula mõisas ja arvele võetud tehnikamälestisena.

Viited

Kategooria:Prantsusmaa ettevõtted
Kategooria:Autotootjad